पश्चिम बंगाल देश में उत्तर प्रदेश के बाद आलू का दूसरा सबसे बड़ा उत्पादक देश है. भारत में पैदा होने वाली कुल फसल में बंगाल का योगदान एक चौथाई है. यहां अबकी 1.1 करोड़ टन आलू की फसल हुई है. इसमें से घरेलू खपत 55 लाख टन है जबकि आम तौर पर पड़ोसी राज्यों को 45 लाख टन आलू बेचा जाता है. इसके बाद भी 10 लाख टन आलू बच गया है. नतीजतन कीमतें तेजी से गिर रही हैं. आलू किसानों की सहायता के लिए राज्य सरकार ने 460 रुपये प्रति क्विंटल के न्यूनतम समर्थन मूल्य का एलान किया है. साथ ही उसने मिड डे मील और दूसरी सामाजिक योजनाओं के लिए 28 हजार टन आलू किसानों से सीधे खरीदने का फैसला किया है. मुख्यमंत्री ममता बनर्जी कहती हैं, "इस साल राज्य में आलू की बंपर फसल हुई है. नतीजतन किसान बेहद कम कीमत पर इसे बेच रहे हैं."